CELEX: C2007/269/131
Language: et
Date: 2007-11-10 00:00:00
Title: Kohtuasi F-90/07: 17. septembril 2007 esitatud hagi — Traore versus komisjon

10.11.2007   
            
            
               ET
            
            
               Euroopa Liidu Teataja
            
            
               C 269/72
            
         17. septembril 2007 esitatud hagi — Traore versus komisjon
   (Kohtuasi F-90/07)
   (2007/C 269/131)
   Kohtumenetluse keel: prantsuse
   Pooled
   
      Hageja: Amadou Traore (Rhodes Saint Genèse, Belgia) (esindaja: advokaat E. Boigelot)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada otsus, millega keelduti nimetamast hageja kandidatuuri komisjoni Togo delegatsiooni ajutise asjuri ametikohale, millele nimetati X;
            
         
               —
            
            
               tühistada X-i nimetamine sellele ametikohale;
            
         
               —
            
            
               tühistada otsus, millega keelduti nimetamast hageja kandidatuuri komisjoni Tansaania delegatsiooni tegevuste juhi ametikohale, millele nimetati Y;
            
         
               —
            
            
               tühistada Y-i nimetamine sellele ametikohale;
            
         
               —
            
            
               mõista kostjalt välja moraalse kahju hüvitamiseks ja hageja karjääri kahjustamise eest 3 500 eurot;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Oma hagi toetuseks väidab hageja ennekõike, et rikuti töölevõtmise protseduuri esiteks sellega, et vaidlusaluste ametikohtade palgaastmeteks määrati AD9 kuni AD14, rikkudes põhimõtteid, mis on peamiselt kehtestatud kohtuotsuses kohtuasjas Economidis vs. komisjon (1), ja teiseks sellega, et ei peetud kinni vabade kohtade teadaandest antud juhul esimestele ametikohtadele ja Euroopa ühenduste ametnike personalieeskirjade (personalieeskirjad) artikli 29 lõikes 1 ettenähtud eelistustest. Hageja lisab, et ei teostatud teenete võrdlevat hindamist, mis näitab võimu kuritarvitamist ja võrdse kohtlemise ning ametikohal edasijõudmise põhimõtete rikkumist.
   Peale selle väidab hageja, et komisjon rikkus personalieeskirjade artikli 1d lõiget 1 sellega, et ta jättis kandidaadid nimetamata just nende Aafrika päritolu tõttu.
   
      (1)  Avaliku Teenistuse Kohtu 14. detsembri 2006. aasta otsus kohtuasjas F-122/05, ELT C 331, 30.12.2006, lk 47.